***Приложение 4***

**Общи условия към финансираната по Оперативна програма „Иновации и конкурентоспособност“ 2014-2020 проекти по схема за набиране на заявления за подкрепа BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“**

ОБЩИ И АДМИНИСТРАТИВНИ РАЗПОРЕДБИ

# Член 1 – Общи задължения

## Крайният ползвател на помощта е длъжен да изпълни проекта/заявлението за подкрепа, съобразно описанието, съдържащо се във Формуляра за кандидатстване, и с оглед изпълнение на предвидените в него цели.

## Крайният ползвател на помощта трябва да изпълни проекта с грижата на добър стопанин, при спазване на принципите за добро финансово управление (икономичност, ефикасност и ефективност); публичност и прозрачност; свободна и лоялна конкуренция, в съответствие с най-добрите практики в съответната област и с проекта. За тази цел Крайният ползвател на помощта трябва да осигури необходимия административен, финансов и оперативен капацитет за пълното и точно изпълнение на проекта.

## Крайният ползвател на помощта изпълнява задълженията си самостоятелно.

## По настоящата схема за подбор на проекти кандидатите участват индивидуално, а не съвместно с партньорски или други организации.

## Крайният ползвател на помощта има право да сключва договори с изпълнители, ако естеството на проекта изисква това.

За тези случаи **Крайният ползвател на помощта** се задължава да прилага процедурите за избор на изпълнител, уредени в Закона за обществените поръчки и нормативните актове по прилагането му, когато се явява възложител по смисъла на Закона за обществените поръчки.

**Крайният ползвател на помощта**, когато не е възложител по смисъла на Закона за обществените поръчки, се задължава да прилага специфичните правилата за определяне на изпълнител от бенефициенти на безвъзмездна финансова помощ, предвидени в глава четвърта от Закона за управление на средствата от Европейските структурни и инвестиционни фондове (ЗУСЕСИФ) и в ПМС 160/ 01.07.2016 за определянето на правилата за разглеждане и оценяване на оферти и сключването на договорите в процедура за избор с публична покана от бенефициенти на безвъзмездна финансова помощ от Европейските структурни и инвестиционни фондове.

При нарушения на националното законодателство в областта на обществените поръчки (ЗОП) или на реда за определяне на изпълнител от страна на бенефициенти на договорена безвъзмездна финансова помощ от Европейските структурни и инвестиционни фондове, в случаите, когато Крайният ползвател на помощта не се явява възложител на обществена поръчка, Управляващият орган на ОПИК може да наложи финансови корекции по реда и при условията на приложимото национално и европейско законодателство за определяне на финансови корекции, които се прилагат спрямо разходите, свързани с изпълнението на оперативните програми, съфинансирани от Европейските структурни и инвестиционни фондове. Управляващият орган на ОПИК определя финансови корекции и информира Крайния ползвател на помощта за сумата, подлежаща на възстановяване с решение по чл. 73, ал. 1 ЗУСЕСИФ.

1.6. Редът за избор на изпълнител съгласно разпоредбите на ЗУСЕСИФ и Постановление МС № 160 на Министерския съвет от /2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (обн., ДВ, бр. 52 от 2016 г.), е приложим за крайните ползватели на помощта за разходите, извършени в периода след обявяване на схемата. Изискването не се прилага за разходите за наем и възнаграждения.

1.7. Крайният ползвател на помощтаи НАП са единствените страни (наричани за краткост “страните”) по изпълнението на проекта. НАП не се намира в договорни отношения с изпълнителите на Крайния ползвател на помощтавъв връзка с изпълнението на проекта. Само Крайният ползвател на помощта е отговорен пред НАП за изпълнението на проекта.

1.8. Крайният ползвател на помощтагарантира, че условията, приложими към него по силата на членове 3, 4, 5, 6, 11.3 „б” и чл. 14 от настоящите Общи условия, до всички негови изпълнители. Той е длъжен да включи разпоредби в този смисъл в договорите, които сключва с тези лица.

1.9. *Неприложимо по настоящата схема:* В случаите на проекти, които включват инвестиции в инфраструктура или производствени инвестиции в срок от пет години от окончателното плащане към бенефициента или три години от окончателното плащане към МСП, в случаите на регионална инвестиционна помощ, не се допуска:

а) прекратяване или преместване на производствена дейност извън програмния район;

б) промяна на собствеността на дадена позиция от инфраструктурата, която дава на дадено търговско дружество или публичноправна организация неправомерно преимущество;

в) значителна промяна, която засяга естеството, целите или условията за изпълнение на проекта и която би довела до подмяна на неговите първоначални цели.

При неспазване на посочените изисквания неправомерно платените суми във връзка с операцията се възстановяват от бенефициента пропорционално спрямо периода, за който изискванията не са били изпълнени. Разходи, които са били включени в проекти, неотговарящи на посочените изисквания не могат да бъдат включени в проектни предложения по други процедури по оперативната програма.

1.10. *Неприложимо по настоящата схема:* При проекти по чл. 1.9 не се допуска преместване на производствената дейност извън Европейския съюз за срок от 10 години, считано от датата на окончателното плащане или три години от окончателното плащане към МСП в случаите на регионална инвестиционна помощ

При неспазване на посочените изисквания неправомерно платените суми във връзка с операцията се възстановяват от Крайния ползвател на помощта пропорционално спрямо периода, за който изискванията не са били изпълнени. Разходи, които са били включени в проекти, неотговарящи на посочените изисквания не могат да бъдат включени в проектни предложения по други процедури по оперативната програма.

1.11 *Неприложимо по настоящата схема:* Крайният ползвател на помощта се задължава да не продава, преотстъпва и/или дава под наем на трети лица дълготрайните материални и нематериални активи, придобити със средства по проекта за период от пет години от окончателното плащане или три години от окончателното плащане за МСП. При неизпълнение на това задължение безвъзмездната финансова помощ за съответния актив се възстановява от Крайния ползвател на помощта.

1.12. Крайният ползвател на помощта се задължава да спазва законодателството в областта на държавните/минималните помощи, като има предвид следното:

а) не е задължително помощта да бъде предоставена от самата държава, тя може да бъде предоставена от определена от държавата частна или публична посредническа организация;

б) помощта може да се изразява в спестяване на разходи и предоставяне на услуги на цени по-ниски от пазарните;

в) предвид букви а) и б), Крайният ползвател на помощта следва да предоставя услуги при равни пазарни условия без нарушаване правилата на конкуренцията.

1.13 Спазването на задължението на Крайния ползвател на помощта по чл. 1.9 от настоящите Общи условия ще бъде проверявано от НАП, Управляващия орган на ОПИК чрез извършване на проверки на място, включително внезапни, за проследяване на индикаторите за изпълнение.

# Член 2 – Задължение за предоставяне на информация. Финансови и технически доклади

2.1.Крайният ползвател на помощта се задължава да предоставя на НАП и/или упълномощените от него лица, Управляващия орган на ОПИК и/или упълномощените от него лица и Сертифициращия орган, цялата изисквана информация относно изпълнението на проекта в изрично определен срок.

НАП, Управляващият орган на ОПИК и Сертифициращият орган имат право да изискват и друга допълнителна информация по всяко време. Информацията се предоставя в срок до пет работни дни от получаване на искането за информация или в друг срок, определен от посочените органи.

2.2. Ако Управляващият орган извършва текуща или последваща оценка на изпълнението на проекта, Крайният ползвател на помощта се задължава да предостави на Управляващия орган на ОПИК и/или на лицата, упълномощени от него, цялата документация или информация, която би спомогнала за успешното провеждане на оценката, както и да му предостави правата за достъп, предвидени в чл. 14.5.от настоящите Общи условия.

2.3. Страната, извършила или възложила извършване на оценка в рамките на проекта, предоставя копие от доклада за оценката на другата страна.

## 2.4. Крайният ползвател на помощта отговоря за администриране на процеса на определяне на данък върху добавената стойност като допустим разход. При оформяне на документалната отчетност, както и за всички други свои задължения във връзка с получаване на средства, Крайните ползватели са длъжни да прилагат действащите нормативни актове към момента на изпълнение на проекта, за определянето на ДДС като „възстановим” и следователно недопустим разход или като „невъзстановим” и следователно допустим разход по Оперативна програма „Иновации и конкурентоспособност“ (ОПИК). Крайният ползвател на помощта е съгласен компетентният орган по приходите да предоставя информация за него на НАП и/или упълномощените от него лица, Управляващия орган на ОПИК и/или Сертифициращия орган при поискване.

## 2.5. При образуване на производство по несъстоятелност или ликвидация или при обявяване в несъстоятелност, Крайният ползвател на помощта се задължава незабавно да уведоми за възникналото обстоятелство НАП и Управляващия орган на ОПИК.

# Член 3 – Отговорност

3.1. НАП не носи отговорност за вреди, нанесени на служителите или имуществото на Крайния ползвател на помощта по време на изпълнение на проекта или като последица от него.

3.2. Крайният ползвател на помощта поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на проекта или като последица от него. НАП не носи отговорност, произтичаща от искове или жалби вследствие нарушение на нормативни изисквания от страна на Крайния ползвател на помощта, неговите служители или лица, подчинени на неговите служители, или в резултат на нарушение на правата на трето лице.

# Член 4 – Конфликт на интереси и свързаност

4.1. Крайният ползвател на помощта се задължава да предприеме всички необходими мерки за избягване и предотвратяване на конфликт на интереси и/или свързаност по смисъла на § 1. от Допълнителните разпоредби на Търговския закон, както и да уведоми незабавно НАП относно обстоятелство, което предизвиква или може да предизвика подобен конфликт или свързаност. При изпълнение на проекта, Крайният ползвател на помощта няма право да сключва договори с лица, с които е свързан по смисъла на § 1. от Допълнителните разпоредби на Търговския закон и/или са обект на конфликт на интереси.

Крайният ползвател на помощта може да сключва трудови/граждански договори с лица по § 1, ал. 1 от Допълнителните разпоредби на Търговския закон, ако отговарят на изискванията на заеманата длъжност, като същите бъдат представени за изричното одобрение на НАП преди/след предоставянето на помощта, придружени от мотивирана обосновка за необходимостта от това.

* 1. Конфликт на интереси е налице, когато безпристрастното и обективно упражняване на функциите по проекта на което и да е лице е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС, ЕВРАТОМ) № 2018/1046, както и по смисъла на Законa за противодействие на корупцията и за отнемане на незаконно придобитото имущество.

Конфликт на интереси по настоящия член е налице и когато:

а) Крайният ползвател, който не е бюджетно предприятие, сключи трудов или друг договор за изпълнение на ръководни или контролни функции с лице на трудово или служебно правоотношение в НАП или Управляващия орган на ОПИК докато заема съответната длъжност и една година след напускането й;

б) Лице на трудово или служебно правоотношение в НАП или Управляващия орган на ОПИК докато заема съответната длъжност и една година след напускането й е придобило дялове или акции от капитала на бенефициент по Оперативна програма „Иновации и конкурентоспособност“ 2014-2020 или извърши консултантска дейност по отношение на бенефициент по програмата.

в) Крайният ползвател, сключи договор за консултантски услуги с лице на трудово или служебно правоотношение в НАП или Управляващия орган на ОПИК докато заема съответната длъжност и една година след напускането й.

* 1. При възлагане изпълнението на дейности по проекта на външни изпълнители, Крайният ползвател на помощта следва да спазва следните изисквания:

а) Към датата на подаване на оферта от съответния участник в процедура за възлагане, участникът в процедура за възлагане да не се представлява от лице на трудово или служебно правоотношение в НАП или Управляващия орган на ОПИК, докато заема съответната длъжност и една година след напускането й;

б) Към датата на подаване на оферта от съответния участник в процедура за възлагане, участникът да няма сключен трудов или друг договор за изпълнение на ръководни или контролни функции с лице на трудово или служебно правоотношение в НАП или Управляващия орган на ОПИК или докато заема съответната длъжност и една година след напускането й;

в) Към датата на подаване на оферта от съответния участник в процедура по възлагане, лице на трудово или служебно правоотношение в НАП или Управляващия орган на ОПИК, докато заема съответната длъжност и една година след напускането й не следва да притежава дялове или акции от капитала на участника в процедурата, при изпълнение на дейности по проект, съфинансиран по Оперативна програма „Иновации и конкурентоспособност“ 2014-2020;

г) Към датата на подаване на офертата от съответния участник в процедура за възлагане, участникът да няма сключен договор за консултантски услуги с лице на трудово или служебно правоотношение в НАП или Управляващия орган на ОПИК, докато заема съответната длъжност и една година след напускането й.

4.4. Крайният ползвател на помощта се задължава да осигури спазване на всички изисквания, посочени в чл. 4.2, букви „а” до „в” и чл. 4.3, букви „а” до „г”, като НАП има право да извършва проверки по изпълнение на задълженията на крайните ползватели на помощта. Проверките за спазване на изискванията, посочени в чл. 4.3 от настоящите Общи условия се извършват от лицата, осъществяващи дейности по наблюдение и контрол на изпълнението на проекта, включително мониторинг и проверки на място.

# Член 5 – Поверителност

5.1. При спазване на разпоредбата на чл. 14 от настоящите Общи условия, НАП, Управляващият орган на ОПИК, лицата, упълномощени от него, Сертифициращият орган и Крайният ползвател на помощта се задължават да запазят поверителността на всички предоставени документи, информация или други материали, за периода по чл. 14.8 „а“ и 14.9. Европейската комисия и Европейската сметна палата имат право на достъп до всички документи, предоставени на лицата, посочени по-горе, като спазва същите изисквания за поверителност.

5.2. При реализиране на своите правомощия НАП, упълномощените от него лица Управляващият орган на ОПИК, упълномощените от него лица, Сертифициращият орган, Крайният ползвател на помощта и Европейската комисия спазват изискванията за неприкосновеността на личните данни за физическите лица и опазването на търговската тайна за юридическите лица в съответствие с чл. 9 от Регламент за изпълнение (ЕС) № 1011/2014 на Комисията и в съответствие с Директива 2002/58/ЕО на Европейския парламент и на Съвета, Директива 2009/136/ЕО на Европейския парламент и на Съвета и Директива 95/46/ЕО на Европейския парламент и на Съвета.

# Член 6 – Визуална идентификация

6.1. Крайният ползвател на помощта се задължава да уведомява обществеността за целта на изпълнявания от него проект и за подкрепата на проекта от Европейския фонд за регионално развитие чрез Оперативна програма „Иновации и конкурентоспособност“ 2014-2020. Предприетите за тази цел мерки трябва да са в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета.

6.2. При всички мерки за информация и комуникация, предприемани от Крайния ползвател на помощта, се предоставя информация за подкрепата, чрез поставяне на:

а) емблемата на Европейския съюз в съответствие с техническите характеристики, предвидени в Регламент за изпълнение (ЕС) № 821/2014 на Комисията;

б) посочване на подкрепата на проекта от Европейския фонд за регионално развитие чрез Оперативна програма „Иновации и конкурентоспособност“ 2014-2020.

6.3. Крайният ползвател на помощта включва информацията по чл. 6.2. във всеки документ, свързан с изпълнението на проекта, който е насочен към обществеността или към лицата имащи отношение към изпълнението на проекта, включително в сертификати за участие и други сертификати, при всякакви контакти със средствата за осведомяване, във всички обяви или публикации, свързани с проекта, както и на конференции и семинари.

Всеки документ на Крайния ползвател на помощта в горните случаи, трябва да съдържа следното изявление:

“*Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от < наименование на Крайния ползвател на помощта > и при никакви обстоятелства не може да се приема, че този документ отразява официалното становище на Европейския съюз, НАП и Управляващия орган на ОПИК*.”

6.4. По време на изпълнение на проекта Крайният ползвател на помощта информира обществеността за получената подкрепа, като включва на уебсайта на Крайния ползвател на помощта — когато такъв съществува — кратко описание на операцията, пропорционално на равнището на подкрепа, включително на нейните цели и резултатите от нея, и откроява финансовата подкрепа от Европейския съюз.

6.5. По време на изпълнението и след приключване на проекта Крайният ползвател на помощта информира обществеността за получената подкрепа чрез поставяне на плакат, табела или билборд съобразно размера на публичната подкрепа и в предвидените в Приложение XII от Регламент (ЕС) № 1303/2013 случаи.

6.6. Крайният ползвател на помощта упълномощава НАП, Управляващия орган на ОПИК, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи по проекта.

# Член 7 – Право на собственост/ползване на резултатите и закупеното оборудване

7.1.Правото на собственост, включително правата на интелектуална и индустриална собственост върху резултатите от проекта, докладите и други документи, свързани с него, възникват и принадлежат на Крайния ползвател на помощта.

7.2. Независимо от разпоредбите на чл. 7.1от настоящите Общи условия и при спазване на разпоредбата на чл. 5от настоящите Общи условия, Крайният ползвател на помощта предоставя на НАП, упълномощените от него лица, Управляващия орган на ОПИК, упълномощените от него лица и Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с проекта, независимо от формата им, при условие, че с това не се нарушават съществуващи права на интелектуална и индустриална собственост.

# Член 8 – Изменение на проекта

8.1. Проектът за безвъзмездна финансова помощ се изменя по реда описан в чл. 39 от ЗУСЕСИФ

8.1.1. Проектът, може да бъде изменян и/или допълван по инициатива на НАП или по искане на Крайния ползвател на помощта, когато това се основава на свързани с процедурата промени в правото на Европейския съюз и/или българското законодателство, в политиката на европейско и/или национално ниво, произтичаща от стратегически документ, или в съответната програма.

8.1.2. Одобреният проект може да бъде изменян и/или допълван по мотивирано искане на Крайния ползвател на помощта и извън случаите по т.8.1.1 Промяната не може да води до нарушаване на принципите по чл. 29, ал. 1 от ЗУСЕСИФ.

8.2. При изменение по инициатива на Крайния ползвател на помощта, той трябва да представи искане за изменение на проекта на вниманието на НАП в едномесечен срок преди датата на влизане в сила на исканото изменение, освен ако са налице особени обстоятелства, надлежно обосновани от Крайния ползвател на помощта и приети от НАП. НАП се произнася в срок до 15 работни дни от получаване на искането, като си запазва правото да откаже исканото от Крайния ползвател на помощта изменение на проекта.

8.3. Изменението на проекта влиза в сила след произнасяне от НАП. Крайният ползвател на помощта няма право да приложи изменението преди да бъде одобрено от НАП.

8.4. При настъпване на необходимост от промяна на посочените в настоящия член обстоятелства, Крайният ползвател на помощта следва да уведоми незабавно НАП и да обоснове необходимостта от извършване на съответната промяна, като допълнително споразумение не се подписва. Крайният ползвател на помощта има право да приложи изменението, за което писмено е уведомил НАП, като НАП може да възрази в срок от 15 работни дни от получаване на писменото уведомление. Посоченият ред се прилага в следните случаи:

а) промяна в адреса за кореспонденция и контакти;

б) отстраняване на технически грешки в проекта с изключение на промяна на индикатори;

в) промяна в седалището и адреса на управление;

г) уеднаквяване на текстове в проекта и/или приложенията към него;

д) промяна в плана за изпълнение на дейностите;

е) промяна в наименованието на Крайния ползвател на помощта.

ж) *Неприложимо по настоящата схема:* промяна в бюджета на проекта, свързана с прехвърляне на средства в рамките на един „тип разходи“ или прехвърляне на средства от един „тип разходи“ в друг, като отклонението е под 15 % от първоначално договорения размер, в случаите когато посоченото е в съответствие с условията за кандидатстване;

з) промяна на банкова сметка;

и) промяна на обслужващ/и одитор/и.

8.5. В случаите по чл. 8.4, НАП може да не приеме направеното изменение или да даде допълнителни указания на Крайния ползвател на помощта когато:

а) изменението по вид не е сред изброените в чл. 8.4;

б) се нарушават условията на чл. 8.7 от настоящите Общи условия;

в) не е добре обоснована необходимостта от извършването му.

8.6. Допълнително споразумение не се сключва, но Крайният ползвател на помощта е длъжен да уведоми НАП, като изменението на проекта влиза в сила след получаване на съгласие от страна на НАП, който се произнася в срок до 15 работни дни от получаване на уведомлението при промяна на следните обстоятелства:

а) промяна на законния/ите представляващ/и;

б) *Неприложимо по настоящата схема:* промени на минималните технически параметри на оборудването;

в) промяна в място на изпълнение в съответствие с териториалния обхват на процедурата;

г) *Неприложимо по настоящата схема:* промени в заложени събития (семинари, конференции, обучения и т. н.);

д) промяна в правно-организационната форма;

е) в случаите, които не са изрично посочени чл. 8.3 и 8.4

8.7. Недопустими са следните промени:

а) Промени в бюджета на проекта, водещи до увеличаване на първоначално договорения процент и размер, предвидени в проекта (освен в случай че тези промени са допустими съгласно Условията за кандидатстване и изпълнение), и/или водещи до превишаване на средствата по „тип разходи“, за които има определен размер в нормативен акт, в акт на правото на европейския съюз или в съответните условия за кандидатстване;

б) Промени, които поставят под въпрос постигането на основната цел и планираните резултати на проекта и имат за цел или резултат внасяне на изменения в проекта, които биха поставили под въпрос решението за отпускане на безвъзмездната финансова помощ.

в) Промени, които биха представлявали нарушение на принципа на равнопоставеност на кандидатите и нарушават конкурентните условия, заложени в условията за кандидатстване, и приложимата нормативна уредба към съответната процедура за предоставяне на безвъзмездна финансова помощ.

г) Промени, които биха довели до несъответствие на проекта със съответните правила за държавна помощ.

# Член 9 – Прехвърляне на права и задължения по проекта

9.1. Правата и задълженията по проекта не могат да бъдат прехвърляни или възлагани на трето лице без предварително писмено одобрение от НАП.

# Член 10 – Удължаване, спиране, извънредни обстоятелства и краен срок на проекта

10.1. Крайният ползвател на помощта е длъжен да уведоми незабавно НАП и/или упълномощените от него лица за възникването на обстоятелства, които могат да възпрепятстват или забавят изпълнението на проекта.

10.2. Крайният ползвател на помощта може да спре временно изпълнението на проекта изцяло или отчасти, ако възникнат извънредни обстоятелства, които правят продължаването му твърде трудно или рисковано, при условие, че срокът не излиза извън рамките за изпълнение на съответната схема по Оперативната програма и в съответствие с предвиденото в чл. 8 от настоящите Общи условия. Крайният ползвател на помощта следва да изпрати искане и обосновка за спиране на изпълнението на проекта до НАП и/или упълномощените от него лица за това, като приложи цялата необходима информация.

Всяка от страните може да прекрати изпълнението на проекта в съответствие с чл. 11.1 от настоящите Общи условия. Ако изпълнението на проекта не е прекратено, Крайният ползвател на помощта е длъжен да направи необходимото, за да намали до минимум срока на спиране на изпълнението и да го възобнови, щом обстоятелствата позволят това, както и да уведоми незабавно НАП и/или упълномощените от него лица за тези свои действия.

10.3. НАП може да изискат от Крайния ползвател на помощта да спре временно изпълнението на проекта в цялост или отчасти, ако възникнат извънредни обстоятелства, включително при съмнение за нередност/и, които правят продължаването му твърде трудно или рисковано.

10.4. Срокът на изпълнение на проекта се удължава с толкова време, колкото е изгубено при временното спиране на изпълнението, необходими за адаптиране на проекта спрямо новите условия за изпълнение.

10.5. Условията по чл.10.1-чл. 10.4 не се прилагат в случаите по чл. 1.6.

10.6. Извънредно обстоятелство е всяка непредвидима изключителна ситуация или събитие, което е извън контрола на страните и не позволява на една от тях да изпълни задълженията си по проекта, възникването му не може да се отдаде на грешка или небрежност от тяхна страна (или от страна на техните изпълнители, представители или служители) и не може да се преодолее при полагане на дължимата грижа.

а) Извънредно обстоятелство не представляват недостатъци в оборудването или материалите или закъснения в предоставянето им, трудови спорове, стачки или финансови затруднения.

Страните не отговарят за нарушение на задълженията си по проекта, ако не са в състояние да ги изпълняват поради възникване на извънредно обстоятелство.

б) Без да се засягат разпоредбите на членове 11.2, 11.3 и 11.6 от настоящите Общи условия, страната, засегната от извънредно обстоятелство, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от възникването му, както и да предприеме всички необходими мерки за ограничаване до минимум на възможните вредни последици.

10.7. Задълженията на НАП към Крайния ползвател на помощта за всички неизвършени плащания по проекта са невалидни в случаите по чл. 86 във връзка с чл. 136 от Регламент (ЕС ) № 1303/2013 на Европейския парламент и на Съвета, като проектът се прекратява по реда на чл. 11 от настоящите Общи условия.

# Член 11 – Прекратяване изпълнението на проекта

11.1. Ако някоя от страните счита, че проектът повече не може да се изпълнява ефективно, тя следва да се обърне за съгласуване към другата страна. Ако страните не постигнат споразумение за разрешаване на проблема, всяка от тях има право да прекрати проекта с едномесечно писмено предизвестие, без задължение за изплащане на обезщетение, освен в случаите, в които Крайният ползвател на помощта дължи предоставени му средства от безвъзмездната финансова помощ, които са недължимо платени, надплатени суми, неправомерно получени или неправомерно усвоени или не са сертифицирани по надлежния ред.

11.2. НАП има право да прекрати Проекта без предизвестие и без да изплаща каквито и да било обезщетения, в случай, че:

а) Крайният ползвател на помощта е обявен в несъстоятелност, или спрямо него е открито производство по несъстоятелност или се намира в производство по ликвидация, ако се управлява от назначен от съда синдик, ако е сключил споразумения с кредиторите си за погасяване на задълженията си към тях, ако е преустановил дейността си или е в подобно положение, произтичащо от аналогична процедура, предвидена в националното законодателство;

б) Крайният ползвател на помощта или лицата с правомощия за представителство, вземане на решения или контрол спрямо Крайния ползвател на помощта са осъдени за престъпление по служба с влязла в сила присъда; Крайният ползвател на помощта е признат за виновeн за тежки правонарушения при упражняване на професионалната си дейност; Крайният ползвател на помощта или лицата с правомощия за представителство, вземане на решения или контрол спрямо него са осъдени с влязла в сила присъда за измама, корупция, участие в престъпна организация, изпиране на пари или всякаква друга незаконна дейност, ако тази незаконна дейност накърнява финансовите интереси на Съюза;

в) Крайният ползвател на помощта извърши промяна в правно-организационната си форма или преобразуване, освен ако НАП не е изразил писмено съгласие да продължи проектните отношения с новото или преобразуваното юридическо лице, съгласно чл. 8.6 от настоящите Общи условия.

11.3. НАП има право да прекрати изпълнението на проекта без предизвестие и без да изплаща каквито и да било обезщетения, в случай на нередност[[1]](#footnote-2) от страна на Крайния ползвател на помощта, както и в случаите, когато :

a) Крайният ползвател на помощта неоснователно не изпълнява някое от задълженията си по проекта и/или приложенията към него и продължава да не го изпълнява или не представя задоволително обяснение в срок от 5 работни дни след изпращането на писмено уведомление от страна на НАП;

б) съществува подозрение в измама[[2]](#footnote-3) съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Крайния ползвател на помощта;

в) Крайният ползвател на помощта не спазва разпоредбите на членове 2, 9 и 14 от настоящите Общи условия;

г) Крайният ползвател на помощта декларира неверни или непълни данни с цел да получи безвъзмездната финансова помощ, предмет на проекта, или представи отчети с невярно съдържание;

д) е установено нарушение на разпоредбите на чл. 4 от настоящите Общи условия

е) е налице условието по чл. 1.6.

11.4. При условията на чл. 11.2 и чл. 11.3 от настоящите Общи условия, НАП може да прекрати проекта и при настъпване на срока по чл. 136 от Регламент (ЕС ) № 1303/2013 на Европейския парламент и на Съвета.

11.5. НАП има право да прекрати проекта без предизвестие и без да дължи обезщетение и в случаите, когато основанията по чл. 11.2 “б”, и чл. 11.3 от настоящите Общи условия са налице спрямо лицата, които са овластени да представляват Крайния ползвател на помощта или партньора и са вписани в търговския регистър или в регистъра на юридическите лица с нестопанска цел или са определени като такива в учредителния акт, когато тези обстоятелства не подлежат на вписване, когато Крайният ползвател на помощта е юридическо лице.

11.6. В случай на прекратяване на проекта, с изключение на случаите по чл. 11.3 “б” и “г” от настоящите Общи условия, Крайният ползвател на помощта има право да получи, след мотивирано решение на НАП, само такава част от безвъзмездната финансова помощ, която съответства на размера на извършените допустимите разходи и одобрени от НАП. и която отговаря на изпълнената част от проекта, като се изключват разходите, свързани с текущи ангажименти, които следва да бъдат изпълнени след прекратяването на проекта.

11.7. В случай на неправомерно прекратяване на проекта от страна на Крайния ползвател на помощта и в случаите, предвидени в чл. 11.2, чл. 11.3 и чл. 11.4 от настоящите Общи условия, НАП може да изиска изцяло или частично възстановяване на вече изплатените суми от безвъзмездната финансова помощ, съразмерно с тежестта на нарушенията, като даде на Крайния ползвател на помощта възможност да изложи позицията си.

11.8. Преди или вместо да прекрати проекта по силата на разпоредбите на този член, НАП има право да вземе предварителни мерки, с цел изпълнението на проекта.

11.9. При прекратяване на проекта се прилага и чл. 39 от ЗУСЕСИФ.

# Член 12 – Допустими разходи

Без да противоречи на разпоредбите на Регламент (ЕС ) № 1303/2013 на Европейския парламент и на Съвета, и Регламент (ЕС) № 1301/2013 на Европейския парламент и на Съвета, Закона за управление на средствата от Европейските структурни и инвестиционни фондове (ЗУСЕСИФ) и Постановление № 119/20.05.2014 г.на Министерския съвет или заменящия го нормативен акт, както и всички други законови и подзаконови нормативни актове от приложимото право на Европейския съюз и българското законодателство и, за да бъдат признати за допустими по проекта, разходите трябва да отговарят и на изискванията, предвидени в Условията за кандидатстване и Условията за изпълнение.

# Член 13 – Плащания и лихви върху просрочени плащания

13.1. НАП извършва плащанията в съответствие с предвиденото в проекта.

При неизпълнение на част от предвидените дейности по проекта НАП може да не признае изцяло или частично извършените от Крайния ползвател на помощта разходи. Определянето на степента на изпълнение на проекта и извършените дейности по него се основава на приложимите европейски и национални норми, както и на Указанията по схемата.

НАП изплаща на Крайния ползвател безвъзмездната помощ в срок от 7 работни дни от датата на издаване на акта за предоставяне на помощ.

13.2. За всички отчети и документи, представени в съответствие с чл. 2 от настоящите Общи условия, НАП се произнася при спазване условията на чл. 132 от Регламент (ЕС), №1303/2013, ЗУСЕСИФ, приложимите нормативни актове за правилата за плащане и сертификация на разходите към момента на изпълнение и съответните Условия за кандидатстване.

а) НАП може да спре плащането, като уведоми чрез ИСУН 2020 Крайния ползвател на помощта, че плащането не може да бъде одобрено и са необходими разяснения, корекции и/или допълнителна информация. В такива случаи НАП може да изиска разяснения, корекции и/или допълнителна информация, които трябва да бъдат представени в срок до 10 работни дни от получаване на искането от страна на Крайния ползвател на помощта.

б) В случаите, когато се извършват допълнителни проверки (включително проверки на място), при които от Крайния ползвател на помощта не се изискват допълнителни разяснения, корекции или допълнителна информация, одобрението временно се спира до приключване на проверката, за което НАП уведомява Крайния ползвател на помощта чрез ИСУН 2020. В случай, че за вземането на решение от страна на НАП е необходимо становище и/или документ от друг орган, одобрението временно се спира до тяхното получаване в НАП. .

в) При случаи на установени нередности или данни за такива, НАП има право временно да спре одобрението на проекта и/или плащането до изясняване на обстоятелствата, свързани с нередността, за което уведомява Крайния ползвател на помощта чрез ИСУН 2020.

13.3. Сроковете за извършване на плащанията изтичат в деня на нареждането на сумата от банковата сметка на НАП по банковата сметка на Крайния ползвател на помощта.

13.4. Без да се накърнява правилото на чл. 11.8 от настоящите Общи условия, НАП има право да спре този срок, като уведоми Крайния ползвател на помощта чрез ИСУН 2020,

13.5. Доклад за външен одит на документацията по проекта, изготвен от одитор, се прилага към искането за окончателно плащане от НАП към Управляващия орган на ОПИК, в случаите, когато това е предвидено в АДПБФП. . Одиторът изготвя доклад за заверка на разходите, съответстващ на образец, предоставен от Управляващия орган на ОПИК.

Крайният ползвател на помощта предоставя на одитора пълен достъп, съгласно чл. 14.5 от настоящите Общи условия.

Докладът, изготвен от одитор, придружаващ искането за окончателно плащане, обхваща всички разходи, извършени при изпълнение на проекта.

13.6. Сумите, изплащани от НАП, се превеждат по банковата сметка на Крайния ползвател на помощта,

13.7. НАП извършва плащанията в лева, съобразно разпоредбите на проекта.

# Член 14 – Счетоводни отчети и технически и финансови проверки

14.1. Крайният ползвател на помощта трябва да води точна и редовна документация и счетоводни отчети, отразяващи изпълнението на проекта, използвайки подходяща система за документация и счетоводно отчитане. Разходите следва да са отразени в счетоводната документация на Крайния ползвател на помощта чрез отделни счетоводни аналитични сметки или в отделна счетоводна система.

14.2. Счетоводните отчети и разходите, свързани с проекта, трябва да подлежат на ясно идентифициране и проверка като за изпълнението на проекта се обособи отделна счетоводна аналитичност.

14.3. В случаите, когато Крайният ползвател на помощта не е бюджетно предприятие и избраната по проекта схема на плащане включва авансово плащане, той се задължава да открие и поддържа отделна банкова сметка или отделна партида към наличната му банкова сметка само за нуждите на проекта като гарантира, че генерираните лихви по нея могат да бъдат проследими и доказани, както и, че информацията по банковата сметка ще позволи лесното идентифициране и проследяване на разходите до и в счетоводните му системи. Счетоводните отчети трябва да съдържат данни за натрупаните лихви върху средствата, изплатени от НАП – *неприложимо за настоящата схемата*.

14.4 Крайният ползвател на помощта трябва да гарантира, че данните, предвидени в чл. 2 от настоящите Общи условия, отговарят на тези в счетоводната система и документация и са налични до изтичане на сроковете за съхранение на документацията, съгласно чл. 14.8 и чл. 14.9. от настоящите Общи условия.

14.5. Крайният ползвател на помощта е длъжен да допуска НАП, Управляващия орган на ОПИК, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата, външни одитори, извършващи проверки съгласно чл. 13.5 от настоящите Общи условия, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място (включително и внезапни), изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат до изтичане на сроковете по чл. 14.8 и чл. 14.9:

а) Освен указаното в чл. 14.5 от настоящите Общи условия, Крайният ползвател на помощта е длъжен да допусне НАП, Управляващия орган на ОПИК, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата, външни одитори, извършващи проверки съгласно чл. 13.5 от настоящите Общи условия Агенцията за държавна финансова инспекция и Националната агенция за приходите, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

б) За тази цел Крайният ползвател на помощта се задължава да предостави на служителите или представителите на НАП, Управляващия орган на ОПИК, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите и Европейската сметна палата, на външни одитори, извършващи проверки съгласно чл. 13.5 от настоящите Общи условия, на Агенцията за държавна финансова инспекция и на Националната агенция за приходите, достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Тези документи включват фактури, справки за отработени дни, както и всички останали документи и бази данни, свързани с финансово-техническото управление на проекта, като тръжна документация относно процедурите провеждани от Крайния ползвател на помощта във връзка с изпълнението на проекта, оферти от кандидати в процедурите, документи, свързани с процедури по оценка, договори с изпълнители, счетоводна документация, ведомости за заплати, кореспонденция с НАП, платежни документи, приемо-предавателни протоколи и др. Достъпът, предоставен на служителите или представителите на НАП, упълномощените от него лица, Управляващия орган на ОПИК, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори, извършващи проверки съгласно чл. 13.5 от настоящите Общи условия, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а Крайният ползвател на помощта следва да уведоми НАП за точното им местонахождение.

14.6. В случай че Крайният ползвател на помощта не представи оригинали или приемливи копия от горепосочените документи при поискване от страна на лицата по чл. 14.5 от настоящите Общи условия, това е основание за искане от страна на НАП за възстановяване на безвъзмездната помощ.

14.7. Крайният ползвател на помощта гарантира, че правата на НАП, упълномощените от него лица, Управляващия орган на ОПИК, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори, извършващи заверки съгласно чл. 13.5 от настоящите Общи условия, да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители.

14.8. Срокът за съхранение на документите по настоящия чл. 14 от Общите условия е, както следва:

а) *Неприложимо по настоящата схема:* в случаите, когато предоставянето на безвъзмездна помощ не представлява държавна/минимална помощ - три години, считано от 31 декември на годината на предаването на Европейската комисия на годишните счетоводни отчети, в които са включени разходите по проекта в съответствие с чл. 140, пар. 1 Регламент (ЕС ) № 1303/2013;

б) в случаите, когато предоставянето на безвъзмездна помощ представлява държавна/минимална помощ - 10 години от датата на предоставяне на помощта ad hoc или от датата на предоставяне на последната помощ по схемата.

14.9. Началната дата, от която текат сроковете по чл. 14.8. от датата на предоставяне на последната помощ по настоящата схема.

14.10. Когато бенефициентът упражнява едновременно дейност в недопустимите сектори, посочени в Условията за кандидатстване и в допустимите сектори по настоящата процедура, безвъзмездната помощ по тази процедура се предоставя само за дейностите в допустимите сектори като бенефициентът следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездната помощ, предоставена по настоящата процедура. Неизпълнение на посоченото ще доведе до възстановяване на помощта , вкл. законоустановената лихва.

# Член 15 – Окончателен размер на финансирането, предоставено от НАП

15.1. Общата сума, която НАП ще изплати на Крайния ползвател на помощта, не може да надвишава максималния размер на помощта.

15.2. Крайният ползвател на помощта приема, че безвъзмездната финансова помощ не може да има за цел или резултат получаването на печалба в рамките на финансираната дейност или проект. При генериране на печалба се възстановява процент от печалбата съответстващ на финансирането. Под печалба се разбира превишаването на приходите над допустимите разходи по конкретния проект към момента на подаване на искането за окончателно плащане. Прихващане може да бъде извършено и при декларирани и доказани приходи при междинните плащания.

15.3. Размерът на безвъзмездната финансова помощ по проекта трябва да съответства на допустими разходи по чл. 12 от настоящите Общи условия. Извършените от Крайния ползвател на помощта недопустими разходи не подлежат на възстановяване.

15.4. В допълнение и без да се засягат правата за прекратяване на проекта в съответствие с член 11, НАП може, с надлежно мотивирано решение, ако Проектът не е изпълнен или е изпълнен незадоволително, частично или със закъснение, да намали първоначално предвидения размер на безвъзмездната финансова помощ съразмерно на действително изпълнената част от Проекта.

# Член 16 – Възстановяване

16.1. Крайният ползвател на помощта се задължава да възстанови на НАП всички недължимо платени и надплатени суми, неправомерно получените и неправомерно усвоените средства, ведно с лихвите по Закона за лихвите върху данъци, такси и други подобни държавни вземания от датата на получаване на средствата до датата на възстановяването им, в 14-дневен срок от получаване на акта по чл. 166 от ДОПК.

16.2. *Неприложимо по настоящата схема: -* дължимите средства по индивидуални финансови корекции, определени на бенефициенти – бюджетни организации, които не са възстановени по реда на чл. 16.1 и 16.3, подлежат на възстановяване от бюджетите на първостепенните разпоредители с бюджет, разпоредителите с бюджет по чл. 11, ал. 9 от Закона за публичните финанси или от бюджетните организации по чл. 13, ал. 4 от същия закон, в чиито структури е Крайният ползвател на помощта .

16.3. *Неприложимо по настоящата схема: в*ъзстановяването на средствата от бюджетните организации по чл.16.5 към сметката за средства от Европейския съюз на Националния фонд се отчита като трансфер между бюджетите и сметките за средства от Европейския съюз на Националния фонд. При необходимост се извършват промени по бюджетите съгласно разпоредбите на Закона за публичните финанси.

16.4. *Неприложимо по настоящата схема: в*ъзстановяването на средства от първостепенните разпоредители с бюджет може да се извърши и от централния бюджет чрез намаляване по бюджета на първостепенния разпоредител с бюджет на разходи и/или предоставени трансфери и компенсирана промяна на бюджетните взаимоотношения на централния бюджет с бюджета на първостепенния разпоредител с бюджет и сметката за средства от Европейския съюз на Националния фонд съгласно разпоредбите на Закона за публичните финанси.

16.5. *Неприложимо по настоящата схема: в*ъзстановяването на средства от разпоредителите с бюджет по чл. 11, ал. 9 и чл. 13, ал. 4 по реда на ал. 3 от Закона за публичните финанси може да се извърши чрез промяна на бюджетното взаимоотношение със съответния финансиращ бюджет по държавния бюджет и промяна на бюджетното взаимоотношение между централния бюджет и финансиращия бюджет.

16.6. *Неприложимо по настоящата схема: д*ължимите средства по индивидуални финансови корекции, определени на бенефициенти – бюджетни организации, могат да се възстановяват по реда на чл. 106 от Закона за публичните финанси.

16.7. В случай, че Крайният ползвател на помощта не възстанови доброволно дължимите средства в срока по чл. 16.1, същите подлежат на принудително събиране от публичен изпълнител по реда на ДОПК. Обжалването на актовете по чл. 166 от ДОПК, с които са установени дължимите средства, не спира изпълнението им. Дължимите вземания се погасяват по реда на чл. 169, ал. 1 от Данъчно-осигурителния процесуален кодекс, а след образувано изпълнително дело в последователността съгласно чл. 169, ал. 8 от ДОПК.

16.8. Банковите такси, свързани с връщането на дължими суми на НАП, са изцяло за сметка на Крайния ползвател на помощта.

# Член 17 – Приложим закон и уреждане на спорове

17.1. По отношение на проекта се прилага законодателството на Република България.

17.2. Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие. След изтичането на този срок, или ако опитите за уреждане на спора не са довели до резултати в срок от 20 работни дни от датата на първото искане, всяка от страните може да уведоми писмено другата, че смята процедурата за неуспешна.

1. всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на Европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. [↑](#footnote-ref-2)
2. относно приходи и разходи, всяко умишлено действие или бездействие, свързано с:

   - използването или представянето на фалшиви, грешни или непълни изявления или документи, което води до злоупотреба, нередно теглене или неправомерно намаляване на средства от общия бюджет на Европейските общности или от бюджети, управлявани от или от името на Европейските общности,

   - укриване на информация в нарушение на конкретно задължение, със същия резултат,

   - използването на такива средства за различни цели от тези, за които те първоначално са били отпуснати,

   - злоупотреба на правомерно получена облага със същия ефект. [↑](#footnote-ref-3)